**Приложение 1.7**

|  |  |
| --- | --- |
|  | “ВиК”ООД  **5300 гр. Габрово, бул. “Трети март” № 6, тел: (066) 800-500**  **факс (066) 801 178, E-mail: office@vik-gabrovo.com** |

**ОТЧЕТ ЗА УПРАВЛЕНИЕТО НА „ВиК” ООД – ГАБРОВО ЗА I-ВО ТРИМЕСЕЧИЕ НА 2020 ГОДИНА**

**Ниво на покритие с водоснабдителни и канализационни услуги**

„ВиК” ООД - Габрово обхваща територията на общини Габрово, Дряново, Трявна и Севлиево с общ брой на населението 108 481жители (данни наГРАО).

Услугата водоснабдяване се извършва в 186 населени места с население 108 091жители (99,64%).

Запо-голямата част от населените места от Община Дряново се купува вода от„ВиК Йовковци” - Велико Търново.

Пречиствателни станции за питейна вода има в гр.Габрово – ПСПВ „Киселчова могила” и ПСПВ „Малуша” и в с. Стоките – Община Севлиево.

Услугата канализация се извършва в 9 населени места с население

86 152жители (79,97%).

Пречиствателни станции за отпадъчни води има в гр.Габрово, в гр. Трявнаи в гр. Севлиево.

Услугите се извършват чрез 97 водоснабдителни системи и 5 канализационни системи със следните по-важни производствени характеристики:

* Действуващи водоизточници – яз. „Христо Смирненски” и 240 бр. повърхностни и подземни водоизточници
* Довеждащи и разпределителни водопроводи – 1 957км
* Помпени станции – 86 бр.
* Действащи напорни водоеми – 269 бр.
* Сградни водопроводни отклонения – 41 911бр.
* Канализационна мрежа – 273 км
* Сградни канализационни отклонения – 13 360бр.

**Количество и качество на суровата вода**

Добитата вода от собствени (повърхностни, подземни) и несобствени (закупена) водоизточници заI-во тримесечие на2020 година е 3 128 659м3, като общата законна консумация е 1 303 219м3. Общите загуби на вода са 58,35%.

Суровата вода, предназначена за питейно-битово водоснабдяване на територията на “ ВиК ” ООД - Габрово е добивана от повърхностни и подземни водоизточници.

Повърхностните водоизточници се контролират съгласно изискванията на Наредба №12/18.06.2002 г., касаеща качеството на повърхностните води, предназначени за питейно-битово водоснабдяване. Мониторинг на повърхностните води се извършва съвместно с Басейнова дирекция „Дунавски район” - гр. Плевен, съгласно ежегодна план-програма, утвърдена от тях.

Качеството на подземните водоизточници се контролира съгласно изискванията на Наредба №1/10.10.2007 г. за проучване, ползване и опазване на подземни води.

**Качество на водата предназначена за питейно битови нужди**

Качеството на питейната вода, подавана от “ ВиК ” ООД - Габрово се определя от изискванията на Наредба № 9/16.03.2001 г. към качеството на водата, предназначена за питейно-битови цели.

“ВиК” ООД - Габрово, съвместно с Регионална здравна инспекция - гр. Габрово изготвят съвместен план-график за мониторинг на подаваната питейна вода.

ЗаI-во тримесечие на 2020 година (собствен мониторинг от ЛИК) годишното постигнато ниво на качеството на питейната вода по физико-химични и радиологични показатели е 99,73%, а качеството на питейната вода по микробиологични показатели е 100,00%.

**Количество и качество на отпадъчните води**

Отведените количества отпадни води заI-во тримесечие на 2020 годинаса 864 674м3, в т.ч:

- битови и приравнени към тях потребители – 653 798м3

- промишлении др. стопански потребители – 210 876м3

В гр. Габрово има изградена ПСОВ, която пречиства битовите и промишлените отпадъчни води след локална обработка. С приключване на реконструкцията на ПСОВ като част от „Интегриран проект за водния цикъл на гр. Габрово по ОП „Околна среда 2007 – 2013 г.” с бенефициент Община Габрово, процесът на пречистване включва механично и биологично стъпало с отстраняване на азот и фосфор.

Използвани методи за третиране и стабилизиране на утайките за ПСОВ - Габрово:

|  |  |
| --- | --- |
| първична утайка → | резервоар за смесени утайки (РСм.У) – 1,2 % сухо в-во |
| ВРУ→резрвоар за ИАУ→центрофуга→ |
| резервоар за смесени утайки (РСм.У) → МТ1 – 6 % сухо в-во | |
| МТ2 | |
| резервоар за изгнила утайка | |
| филтърпреса | |
| депониране на ИП –изсушителните полета на ПСОВ | |

От 1.10.2015 г. започна експлоатация на изградената ПСОВ в гр. Трявна и довеждащ колектор към нея с дължина 1.7 км. , изградени по ОП «Околна среда 2007 – 2013 г.» с бенефициент Община Трявна.

Използвани методи за третиране и стабилизиране на утайките за ПСОВ - Трявна:

Схемата на подготовка и обезводняване включва:

1.Утайкоуплътнител

2.Силоз за акумулиране на уплътнени утайки

3.Камерна филтърпреса за обезводняване

От 1.01.2019 г. започна и експлоатация на ПСОВ в гр. Севлиево.

Пречистените количества отпадни води за I-во тримесечие на 2020 г.са 774 639 м3, в т.ч:

- битови и приравнени към тях – 580 753 м3

- промишлени – 193 886м3

**Действия за намаляване на загубите и изпълнени мерки за реконструкция, рехабилитация и изграждане на нови мрежи и съоръжения с цел постигане дългосрочните нива на показателите за качество на предоставяните В и К услуги за 2020 г.**

Изпълнени инвестицииI-во тримесечие на 2020 г.на обща стойност 98 х. лв. (без ДДС) – изцяло собствени средства, в т. ч:

- в собствени активи – 23 х. лв.

- в публични активи – 75х. лв.

Резултатът от изпълнението на инвестиционната програма заI-во тримесечие на2020 г., в натурални показатели е:

* Подменени са с ПЕВП тръби участъци от довеждащи водопроводи с дължина 227 м.
* Подменени са с ПЕВП тръби участъци от разпределителни водопроводи с дължина1 676 м и сградни водопроводни отклонения към тях.
* Подменен помпен агрегат за група „Борики“ в ПС „Жълтеш“ – район Габрово

В областта на аварийно-ремонтните работи се извършва ежедневен контрол на аварийната дейност, възстановителните работи след нея и остойностяване на извършените работи.

Отстранени аварии:

Водоснабдителна система

- по довеждащи водопроводи – 24бр.

- по разпределителни водопроводи –183бр.

- по арматури и фитинги – 22 бр.

- по СВО –115бр.

Канализационна система

- запушвания по канализационна мрежа – 51 бр.

- аварии поради структурно разрушаване на канала – 17бр.

- авариипо СКО – 2 бр.

В направлението по безопасността на труда, пожарната и аварийна безопасност е извършван ежедневен контрол, както и съставяне на необходимата документация за това: оценка на риска и програма за намаляването му, актуализаиране на КУТ, обучение на работещите с хлор-газ и т.н. Не са констатирани нарушения по инструктажа на работници и служители.

Ръководството на Дружеството и за напред ще работи към постепенно достигане на нормативно определените дългосрочни нива на показателите за качество на предоставяните ВиК услугичрез намаляване на разходите, ефективно управление на системите, увеличаване процента на събираемост и увеличаване на фактурираните водни количества.

Цел на „ В и К ” ООД – Габрово е да предоставя качествено и непрекъснато водоснабдяване, отвеждане и пречистване на отпадъчните води на населението в региона, обслужван от дружеството.

Анализ на дейността

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **СЪДЪРЖАНИЕ** | **Основен капитал** | **Премии от емисии** | **Резерви от последващи оценки** | **Други резерви** | **Печалби/ загуби** | **ОБЩО** |
| **А.** | Салдо на 31.12.2019 г. | 370 |  | 88 | 824 | 275 | 1557 |
|  | Разпределение на печалбата: |  |  |  |  |  |  |
|  | \* за дивиденти |  |  |  |  |  |  |
|  | Нетна печалба/загуба за периода |  |  |  |  | 124 | 124 |
|  | Други изменения |  |  |  |  |  |  |
| **Б.** | Салдо към 31.03.2020 г. | 370 |  | 88 | 824 | 399 | 1681 |

През първото трим. на 2020 г. се отчита положителен финансов резултат в размер на 124 х.лв.

аВърху балансовата печалба оказват влияние всички фактори, които рефлектират върху стопанската дейност. Според възможностите им за преодоляване, респективно за елиминиране можем да ги разделим като систематични и несистематични.

*Систематични рискове* са тези, които зависят от общите колебания в икономиката като цяло.

*Несистематичнен риск* - представлява частта от общия инвестиционен риск, които са специфични за самото дружество и отрасъла, в който осъществява дейността си; политически риск, макроикономически рискове – валутен, инфлационен, лихвен, секторен, фирмен, бизнес и финансов риск.

Основно влияние в дейността на дружеството през първото тримесечие на 2020 г., както и в бъдеще ще оказва *лихвеният риск*. Това се дължи на факта, че през 2007 година “В и К” ООД – Габрово погаси напълно своя заем № 3739-BUL на Световната банка – „ Воден заем ” в размер на 6189728.12 лв., от тях 2841395.80 лв. лихви – начислени за 2007 година – 296006.91 лв.

На 30.05.2007 г. на Общо събрание на съдружниците се взе решение за провеждане на процедура по Закона за обществените поръчки за избор на най-изгодна финансова институция за отпускане на банков кредит, с цел предсрочно погасяване на задължението на дружеството по проект “Воден заем”. На 28.09.2007 г. бе подписан Договор за банков кредит №1125/2007 г. с “Банка Пиреос България” АД. Срокът за погасяване на кредита е 16 години считано от датата на подписване като крайният срок е 28.09.2023 година. Кредитът се издължава с равни месечни вноски по главницата, след изтичане на гратисния период. Главницата на кредита се олихвява с годишна лихва, определена като сбор от Основния лихвен % на БНБ плюс надбавка от 0.10%.

Всяка предпоставка за промяна в лихвените равнища е поява на нестабилност във финансовата система на страната като цяло и ще оказва влияние в бъдеще на дейността на дружеството до пълното погасяване на банковия заем.

*Секторният риск* се поражда от влиянието на технологичните промени в отрасъла. Непрекъснатостта на водоснабдяването е важно условие за качеството на предоставяната услуга. Авариите се дължат на амортизираната мрежа и невъзможността от бързата и подмяна, това от своя страна води до загуби на питейна вода.

*Фирменият риск* е свързан с възвращаемостта от инвестираните средства и ресурси. Tе трябва да съответстват на риска свързан с тази инвестиция. С приходите, които формира дружеството трябва не само да покрива експлоатационните си разходи, но и да връщат направените инвестиции. Фирменият риск оказва влияние върху ренталибността – за първото трим. на 2020 г. – 4,85 %

О*перативният риск* е свързан с управление на дружеството. „В и К” ООД - Габрово се управлява от специалисти с доказани професионални качества.

|  |  |  |
| --- | --- | --- |
| **КОД** | **КАТЕГОРИЯ** | **БРОЙ ПЕРСОНАЛ ПО КАТЕГОРИИ, СЪГЛ. НКПД** |
| 1 | Висши служители и ръководители | 11 |
| 2 | Аналитични специалисти | 8 |
| 3 | Техници и други приложни специалисти | 33 |
| 4 | Административен персонал | 23 |
| 5 | Персонал, зает с услуги за населението, охрана и търговия | 11 |
| 7 | Квалифицирани производствени работници и сродни на тях занаятчии | 81 |
| 8 | Оператори на машини и съоръжения и работници по монтаж на изделията | 59 |
| 9 | Професии, неизискващи специална квалификация | 165 |
|  | **Всичко средно списъчен брой в т.ч. лица в отпуск по майчиство за първо трим. на 2020 г.:** | **391** |

Ключови коефициенти:

***показатели за ликвидност***

|  |  |  |
| --- | --- | --- |
| **показатели за ликвидност** | ***Първо трим.на 2020*** | ***Първо трим.на 2019*** |
|  |  |  |
| **коефициент на обща ликвидност**  *(текущи активи/текущи пасиви)* | 2,67 |  |
| 1,81 |
| **коефициент на бърза ликвидност**  *(текущи активи-материални запаси)/текущи пасиви)* | 2,19 |  |
| 1,50 |

* отпималните стойности при коефициента обща ликвидност са над 1 -1,5. Дружеството покрива тези стойности, което говори за висока сигурност за покриване на текущи задължения

***показатели за измерване на ефективност***

|  |  |  |
| --- | --- | --- |
| ***показатели за измерване на ефективност*** | ***Първо трим. на 2020*** | ***Първо трим. на 2019*** |
| **работен коефициент** | 0,90 | 0,93 |
| **оперативен коефициент** | 0,94 | 0,98 |
| **период на събираемост на вземанията** | 67,20 | 68,79 |
| **коефициент на събираемост на вземанията** | 0,62 | 0,59 |

За първото тримесечие на 2020 г. наблюдаваме повишаваме коефициента на събираемост на вземанията и понижаване на периода на събираемост на вземанията, което говори добре за организацията на работа на дружеството.

Наблюдаваме стабилност в показателите при измерване на ефективността през първо тримесечие на 2020 г. и първо тримесечие на 2019 г.

***показатели за платежоспособност***

|  |  |  |
| --- | --- | --- |
| ***за измерване на платежоспособност*** | ***Първо трим.на 2020*** | ***Първо трим.на 2019*** |
|  |  |  |
| **коефициент на обслужване на дълга** | 0,43 | 0,37 |
|  |  |  |
| **коефициент на дългосрочните пасиви** | 0,78 | 0,83 |

С показателите за платежоспособност се измерва обема на нетния доход на дружеството. При повишаване на коефициента на дългосрочните пасиви има по-голяма вероятност дружеството да не е в състояние да обслужва дългосрочните си задължения, но при нас има намаление на този коефициент спрямо предходната година.

**Резултати от дейността**

Голяма част от паричните потоци са насочени за покриване на заем с, който дружеството изплати изцяло задълженията си по водния заем. Заемът бе изплатен с нов заем от търговска банка спечелила проведената обществена поръчка – “Банка Пиреос България” АД в размер на 6 600 000 лв. Към 31.12.2019 година главницата по заема възлиза на 1389 х.лв. Сключен е и договор за особен залог на вземания № 1125-1/2007 на 28.09.2007г., като залог служат настоящи и бъдещи вземания на обща стойност 6 600 000.00 лв. Към 31.03.2020 г. задължението-главницата по заема е в размер на 1 296 х.лв.

Като други нетекущи пасиви е отчетен нематериален актив във връзка с договора с Асоциацията по ВиК. Текущите задължения за дължимите такси водоползване и заустване към Басейнова Дирекция се изплащат своевременно в срок, съгласно Тарифата за таксите за водовземане, за ползване на воден обект и за замърсяване.

През първо трим. на 2020 година дружеството е въвело в действие дълготрайни активи за 8 х. лв. за машини и оборудване , 1 х.лв. за компютри и 11 х. лв. за транспортни срества.

До датата на съставяне на баланса няма съставен ревизионен доклад от ревизиращия орган.

Сумата на приходите, признати през периода, възлиза на **2634 х.лв.:**

- нетни проходи от продажба на стоки - 5 х.лв.

- нетни приходи от продажба на услуги -2498 х.лв.

* приходи от регулирана дейност -2435 х.лв
* приходи от нерегулирана дейност - 63 х.лв.

- разходи за придобиване на активи по стоп.начин-75 х.лв

- лихви за забава - 21 х.лв.

- отписани вземания - 24 х.лв.

- ел.енергия, вода, наеми - 5 х.лв.

- други приходи - 6 х.лв.

Сумата на разходите за първо трим. на 2019 година, възлиза на: **2510 х.лв.**

- разходи за материали - 575 х.лв.

- разходи за външни услуги - 304 х.лв.

- разходи за амортизации - 125 х.лв.

- разходи за възнаграждения -1166 х.лв.

- разходи за осигуровки - 229 х.лв.

- други разходи - 108 х.лв.

- разходи за лихви и фин.разходи - 3 х.лв.

- суми с корективен характер - 5 х.лв

* балансова стойност на продадени материали- 0 х.лв.
* балансова стойност на продадени стоки - 5 х.лв.

С решение № БП-Ц-37 от 23.12.2019 г на Комисията за енергийно и водно регулиране и Заповед на управителя на ВиК ООД-Габрово от 27.12.2019 г. се утвърждават, **считано от 01.01.2020** г., следните цени на водоснабдителните и канализационни услуги на „ВиК” ООД – гр.Габрово за 2020 г., както следва:

|  |  |  |
| --- | --- | --- |
| **Цени на ВиК услуги без ДДС, в лв./куб.м** | | **2020 г.** |
| Цена за услугата доставяне на вода на потребителите | | 1,664 |
| Цена за услугата отвеждане на отпадъчните води | | 0,176 |
| Цена за услугата пречистване на отпадъчните води | |  |
| *Битови и приравнените към тях общ., търг. и др.* | | 0,419 |
| *Промишлени и стопански* | *степен на замърсяване 1* | 0,532 |
| *степен на замърсяване 2* | 0,695 |
| *степен на замърсяване 3* | 0,942 |
| Цена за услугата доставяне на вода на друг ВиК оператор | | 0,353 |
| Цена за услугата доставяне на вода с непитейни качества | |  |

*Цените се закръгляват до третия знак след десетичната запетая.*

През първо трим. на 2020 година дружеството е провело процедури по Закона за обществените поръчки /ЗОП/, а именно:

1. ОП „Инкасиране на суми за В и К услуги по 18 обособени позиции“ – договори с „Български пощи” – ЕАД /27.01.2019 г. и „Ипей” АД / 04.02.2019 г.
2. Публично състезание „Доставка на химически вещества за нуждите на „В и К“ ООД – Габрово по 6 обособени позиции- сключени договори за:

ДОСТАВКА НА ФЕРИХЛОРИД С „РОЗАХИМ” АД /31.01.2020Г;

ДОСТАВКА НА АЛУМИНИЕВ СУЛФАТ С „РОЗАХИМ” АД /31.01.2020Г;

ДОСТАВКА НА ФЛОКУЛАНТ-ПОЛИЕЛЕКТРОЛИТ СЪС „СОФЛОК” ЕООД/21.01.2020;

ДОСТАВКА НА ТЕЧЕН ХЛОР С „Б-КОНТАКТ” ООД/21.01.2020Г;

ДОСТАВКА НА НАТРИЕВ ХИПОХЛОРИД С „Б-КОНТАКТ” ООД/21.01.2020Г;

ДОСТАВКА НА ХИДРАТНА ВАР С „Б-КОНТАКТ” ООД/21.01.2020Г;

3. Текущи процедури:

1. ПУБЛИЧНО СЪСТЕЗАНИЕ ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ „ДОСТАВКА НА СПИРАТЕЛНА И ДРУГА АРМАТУРА ЗА НУЖДИТЕ НА „В И К“ ООД – ГАБРОВО“

ПРЕДСТОИ СКЛЮЧВАНЕ НА ДОГОВОР.

## 2. [ПУБЛИЧНО СЪСТЕЗАНИЕ ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ: „ДОСТАВКА НА ЕДИН БРОЙ НОВ КОМБИНИРАН БАГЕР ТОВАРАЧ ЗА НУЖДИТЕ НА „В И К“ ООД – ГАБРОВО“](https://op.vik-gabrovo.com/vsichki-obshtestveni-porachki/169-publichno-sastezanie-za-vazlagane-na-obshtestvena-porachka-s-predmet-dostavka-na-edin-broi-nov-kombiniran-bager-tovarach-za-nuzhdite-na-v-i-k-ood-gabrovo)

ПРЕДСТОИ СКЛЮЧВАНЕ НА ДОГОВОР.

**инж. ВЛАДИМИР ВАСИЛЕВ**

*Управител на „ВиК” ООД*

*гр.Габрово*